
איורוודה, הידע הקדום על אורח חיים מלא שמחה, בריאות ואריכות ימים
איורוודה , שיטת ריפוי טבעית, הוליסטית ומדעית מהעתיקות על פני האדמה. ידע עצום זה התקבל בהודו לפני אלפי שנים על ידי ה"רישים" (רואי התבונה) אשר עסקו במדיטציות עמוקות. כיום אנו עדים לשפע של עדויות היסטוריות המתארות  תהליכי מניעה וריפוי של מחלות בשיטת האיורוודה. ידע עצום זה הועבר במהלך אלפי שנים  כתורה שבעל פה מדור לדור, ממורה לתלמיד, בצורת שירה ופולקלור. בזמננו אנו אמנות ריפוי מסורתית זו נגישה ומובאת דרך טקסטים קלאסיים שונים הכתובים בסנסקריט.

המילה איורוודה מורכבת משתי הברות שורש בסנסקריט: 
איור = חיים

וודה = מדע
ומשמעותה "מדע החיים"
מדע וידע ריפויי זה מסביר כיצד לקיים אורח חיים השומר על בריאות, חיזוק מערכת חיסונית פסיכו-פיזית, מניעה וריפוי מחלות, אריכות חיים בשמחה ובבריאות מלאה.

האיורוודה הינה מערכת ריפוי טבעית והוליסטית המסבירה כיצד המקרוקוסמוס (היקום) משקף את המיקרוקוסמוס (כל היצורים החיים) ובאיזה אופנים הם משפיעים ומקרינים אחד על השני. ההתייחסות לאדם היא כמכלול של גוף- נפש - תודעה וקיים הסבר מדעי ומפורט על כך שמחלה בהגדרתה הינה תוצאה של דיסהרמוניה (חוסר איזון במכלול זה) ואילו בריאות הינה תוצאה של איזון והרמוניה בין כל אלה. 
האיורוודה מסבירה לנו על האופן בו נוצרת דיסהרמוניה וכיצד להשיב את האיזון שהופר. בכדי לשמור על איזון ובריאות משתמשת האיורוודה בשיטות טבעיות כגון תזונה, אורח חיים בריא, צמחי מרפא, שמנים ארומטיים, עיסוי בשמנים וכמו כן בשיטות פסיכולוגיות / רוחניות כמו ריפוי באבנים, ריפוי דרך צלילים ראשוניים, יוגה, תרגולי נשימה (פראנהיאמה) ומדיטציה.

תורת האיורוודה מפרטת כיצד מחשבות ורגשות משפיעים ישירות על הפיזיולוגיה של האדם וכיצד איכויות ורמות שונות של אנרגיה במערכות ובאיברים הפנימיים בגוף משפיעות ומשנות את מצב התודעה וחוויות הנפש. רפואת גוף-נפש  זו מסבירה ומפרטת את הקשר בין כל המערכות ומציעה דרכים טבעיות לטפל בהן באמצעות ידע פשוט ושימושי לכל אדם  וכן ידע קליני מפורט לרופאים, מרפאים ומטפלים מקצועיים.

איורוודה, יוגה וטנטרה
שלושת הענפים, איורוודה,יוגה וטנטרה הינם מערכת שלמה התורמת להתפתחות האדם ומסייעת לו לשפר את כל מימדי הקיום שלו. האיורוודה הינה האספקט הריפויי של טנטרה ויוגה , וטנטרה ויוגה הינם האספקטים הרוחניים של האיורוודה, שלושת גופי הידע האלה משלימים אחד השני.

דרך היוגה היא הרבה מעבר לתרגול פיזי, היא מסייעת להרחיב את תודעת ה"אני" המצומצמת, הצרה, האנוכית- לתודעה רחבה ועמוקה.
טנטרה מעניקה לנו מגוון טכניקות מעשיות של מדיטציה להתמרת התודעה, לשינוי תפישות מוטעות ושליליות. ידע זה הוא הרבה מעבר לתרגולים מיניים כפי שנהוג לחשוב במערב וזהו חלק קטן מתוך הידע הנרחב שבטנטרה. תרגולים טנטריים כוללים תראפיות הפועלות על החושים כגון:

צליל, מנטרה, צבע, ארומה, סוגים שונים של הפעלה גופנית ומדיטציות. 

תרגולים יוגיים וטנטריים מצריכים גוף ותודעה בריאים והאיורוודה מספקת את הכלים הדרושים בשביל להגיע למטרה זו של תרגול יוגה וטנטרה.

טיפוסי גוף-נפש-תודעה באיורוודה:

על פי האיורוודה היקום כולו וכל היצורים החיים בו מורכבים מחמישה יסודות: חלל, אויר, אש, מים ואדמה. חמשת האלמנטים האלה מתגלמים ביקום דרךPurusha  (נשמת היקום, אנרגיה זיכרית) ו-Prakriti  (החומר ביקום, אנרגיה נקבית). 5 היסודות מרכיבים וקיימים בכל דבר חומרי, חי ודומם, אורגני ואנ-אורגני על פני האדמה. הם מצויים בכל מקום הן במימד הגס והן במימד המעודן ומיוצגים בגוף דרך שלושה סוגי גוף-נפש-תודעה הנקראים:Dosha  Vata, Pitta, Kapha.
· Vata: יסוד האנרגיה, התנועה, הפראנה= אנרגיית החיים.
מניעה את מערכת העצבים, אחראית על כל התנועתיות והתפקודים  בגוף ובתודעה. 

נותן לנו אנרגיה, כח חיות ומוטיבציה.

בהכללה- היסוד הקאטאבולי.

· Pitta: היסוד המטאבולי האחראי על עיכול המזון וכן על היכולת המנטאלית לעכל, לספוג, לקלוט ולהטמיע את הרעיונות, המחשבות והתפישות ולתרגם אותם לידע ואינטליגנציה.

מעניקה לנו את חום הגוף, היכולת לקלוט, להתמיר (טרנספורמציה) חומר ואנרגיה בגוף ובתודעה.

· Kapha: היסוד האחראי על החיבור בין כל הדברים, על הגדילה, מעניקה את מבנה הגוף- שרירים, עצמות, כל נוזלי הגוף, חלוקת תאים, התפתחות רקמות וכד'. כמו כן משפיע על רגשות האהבה, החמלה וכו'.
בהכללה- היסוד האנאבולי.

שלושת טיפוסי גוף-נפש-תודעה אלה אחראים ויוצרים את כל התפקודים האנטומים, פיזיולוגים, פתולוגים ופסיכולוגים באדם. האיורוודה מדגישה שכש- Doshas  נמצאות באיזון האדם בריא, שמח ומסופק . ואילו חוסר איזון ב-Dosha  יוצר חוסר נוחות ומחלה בגוף-נפש-תודעה בדרכים שונות.

בכל אדם ישנם שלושת המרכיבים Vata, Pitta, Kapha  במבנה הפסיכו-פיזי הכללי, במינונים שונים. אי לכך- כל אחד הוא הרכב גנטי ייחודי של שלושת ה- Doshas. אנו מקבלים הרכב Dosha זה בצורה תורשתית מהורינו בזמן ההתעברות ומעבירים אותו הלאה לילדנו.

ה-Dosha  הדומיננטיות בזרע הגבר ובביצית האישה קובעים את הרכב גוף- נפש הייחודי לכל אדם- הנקרא .Prakriti ל-Dosha  הדומיננטית בכל אדם יש השפעה עצומה על מבנהו – מהיותו עובר, לאורך כל חייו עד מותו.
אם Vata דומיננטית, האדם ייקרא "טיפוסVata ", כנ"ל עם Pitta ו-Kapha .

ישנם עשרה הרכבים שונים של טיפוסי גוף:
 Vata-Pitta, Kapha-Pitta Vata-Kapha,– ולהיפך שהינם Two-Doshic.
שלושה בעלי דושה דומיננטית אחת  one-doshic: Vata, Pitta, Kapha.
וטיפוס אחד בו שלוש הדושות מאוזנות: Tridoshic.
בכדי להבין עצמנו כיחידה כולית- הוליסטית, חשוב מאד לדעת את סוג הטיפוס גוף-נפש (Dosha) שלנו, משום שבריאות וחולי, מצבנו הרגשי, הדיאטה- תזונה, אורח חיים, התנהגות ומערכות יחסים, כל אלה הינם תולדה ותוצאה של הרכב הטיפוס הייחודי- אינדיווידואלי שלנו.

לאבחון שעושה האיורוודה יש חשיבות עליונה ומכריעה לסוג ה- Dosha של האדם הנושא מחלה כלשהי, אף יותר מסוג המחלה עצמה. גישה זו לגבי טיפוסי גוף-נפש (Dosha) היא המהות והיסוד של הריפוי האיורוודי. לכל טיפוס גוף יש אפיונים ספציפיים בהתאם לדושה הדומיננטית.

אפיונים של טיפוס :Vata
* מבנה גוף צר ורזה, מפרקים, כתפיים ואגן צרים.

* הליכה מהירה, דיבור מהיר, כל הפעילויות הפיזיות והמנטאליות מהירות.
* אי סדירות בהרגלי אכילה, בתחושת הרעב ובעיכול.
* שינה קלה, נטייה להפרעות בשינה.

* כח סיבולת נמוך, מתעייף במהירות.
* מצבי רוח משתנים, תודעה פזורה ומחשבות רבות.
* לומד מהר ושוכח מהר.
* נטייה לעצירות וכאבים בגוף.

* נטייה לדאגה וחרדה.
אפיונים של טיפוס Pitta:

* מבנה גוף בינוני.
* רעב וצמא חזקים, עיכול טוב.
* נטייה לצרבת, שלשול ובעיות עור שונות.
* סובלים יותר ממזג אויר חם ומשמש חזקה. 
* נטייה להאפרת שיער מוקדמת והקרחה.

* נטייה לכעס, עצבנות, חוסר סבלנות וקנאה.

אפיונים של טיפוס :Kapha
* מבנה גוף רחב, נטייה להשמנה, קושי בהפחתת המשקל.
* עיכול איטי,מטבוליזם נמוך.
* הליכה איטית, דיבור איטי, אופי שליו ורגוע.
* עור חלק, קר ושמנוני.
* סבלני, סלחני, מלא חמלה מטבעו.
* נטייה להיקשרות ורכושנות.
הסיבות לחוסר איזון:
תזונה לא מאוזנת, אורח חיים, התנהגות, הרגלי חשיבה ומערכות יחסים – כל אלה משפיעים על מצב איזון ה-Dosha , כשזו אינה מאוזנת נוצר חוסר איזון ב-Agni  (אש העיכול), יכולת העיכול של הגוף. כשעיכול המזון אינו סדיר ותקין מיוצרים בגוף רעלים הנקראים Ama. ה-Ama  הינה מזון שלא עוכל והפך למשקע החוסם את זרימת האנרגיה ברובד הפיזי והמנטאלי ויוצר דיסהרמוניה וחוסר נוחות בגוף ובנפש. זו אחת הסיבות העיקריות למחלות רבות ושונות. באיורוודה- עיכול תקין ומאוזן הוא המפתח לבריאות, כח חיות ואריכות ימים.

דיאגנוזה וטיפול באיורוודה:

באמצעות אבחון הדופק, סוג ה-Dosha , מצב ואיכות האנרגיה של האברים והמערכות הפנימיים מאובחנת האישיות כולה: הבריאות הפיזית, המנטאלית והרוחנית במקביל. אבחון הדופק הוא מהחשובים ביותר בריפוי האיורוודי.

האמצעים הראשונים בהם נוקטים בטיפול האיורוודי הם טיפול במקור המחלה על ידי שינוי הרגלי אכילה ואורחות חיים שגויים. בשלב שני איורוודה מציעה תכנית היטהרות לסילוק ה-Ama  – הרעלים שהצטברו ברקמות העמוקות, הנקראת  Panchakarma.
מהי פנצ'ה קארמה?

פנצ'ה קארמה הינה תכנית טיפולים המאזנת ומחדשת את ה-Dosha , את ה- Agni  (אש העיכול) ומעניקה רגיעה עמוקה לגוף ולנפש.

מחקרים מדעיים רבים מראים שפנצ'ה קארמה מאזנת ברמה ביו-כימית, משפרת גורמים וסיכונים קרדיו-וסקולריים, מפחיתה רדיקלים חופשיים, מחזקת את המערכת החיסונית, מגבירה גמישות ומאטה תהליכי הזדקנות.
תוכנית הפנצ'ה קארמה (5 דרכי היטהרות) הינה תראפיה ייחודית הכוללת בתוכה: 

תוכנית תזונה מיוחדת, עיסויים בשמנים המועשרים בצמחי מרפא לסילוק רעלים ולהרגעה, אמבטיית אדים וסוגים שונים של חוקנים עם שמן, צמחי מרפא ועוד..

במהלך תכנית הטיפולים המטופל נכנס בקלות להרפיה עמוקה כשהוא מקבל טיפול Abhiyanga (עיסוי איורוודי) על הגוף כולו עם שמן חם.   

ההשפעות המרעננות, ממריצות ומעוררות התחדשות שמופקות דרך עיסוי עם שמן וצמחי מרפא, עיסוי הנעשה בתנועות ידיים דינאמיות- מייצר Agni- אש מטבולית הממיסה, מרככת, מרפה ומושכת החוצה רעלים מהרקמות העמוקות, הופכת את הרעלים לנוזל ומכינה את הגוף לתהליך סילוק הרעלים, כמו כן מעניק העיסוי הרפיה  לשרירים ולמפרקים.
במסגרת טיפולי הפנצ'ה קארמה ישנם טיפולי היטהרות וסילוק רעלים נוספים המבוצעים בהתאם לסוג טיפוס הגוף-נפש (Dosha) וצרכי המטופל כגון:

· Basti - חוקנים איורוודיים המסלקים רעלים מן המעי הגס.
· Nasya – עיסוי מחייה לפנים שלאחריו מטפטפים טיפות אף צמחיות הפותחות את מעברי האף, מגבירות את הכנסת החמצן והפראנה- אנרגיית החיים לגוף ומעניקות בהירות וחדות תפישה, קלילות והקלה על כאבי ראש ומיגרנה. כמו כן הרפיה ושחרור עמוקים, סילוק מתח מנטאלי ונפשי ובעיות הנובעות מהן כגון: אינסומניה וכו'.

· Shirodhara- טיפול בו נוסכים שמן חם בזרם מתון ועדין על המצח, באזור של העין השלישית.

טיפול זה ידוע היטב בשל ההשפעה העמוקה שלו על מערכת העצבים, על הכרה פזורה והיפראקטיבית, ומעניקה תחושת אושר ורוגע מדיטטיביים.

· "תראפיה שרירית-עצבית איורוודית"- תרפיה זו מבוצעת על ידי לחיצות על נקודות שונות בגוף, בצמתים של גוף-נפש-תודעה , נקודות אלה קרויות Marma. טיפול זה מסייע לשחרור טראומות עמוקות פיזיות ונפשיות, הכלואות בגופנו כזיכרונות לא פתורים.
האיורוודה מסייעת בריפוי מחלות כרוניות וכאלה הנחשבות לחשוכות מרפא כמו: אסטמה, ברונכיט, אלרגיות, בעיות עור, השמנה, סכרת, עייפות כרונית, לחץ, מתח וחרדות, בעיות זיכרון, מחלות פרקים, אינסומניה, בעיות מיניות, אימפוטנציה, עקרות,הפלות טבעיות ועוד.. 

שיטת  האיורוודה משתלבת בהצלחה עם רפואה קונבנציונאלית כתראפיה משלימה, ומצליחה במקרים רבים בהם הרפואה הקונבנציונלית אינה נותנת מענה.

סוורופ ורמה 

רופא איורוודי 

